বেঙ্গালুরু, ৬ অগস্ট : এখনকার ছোট ছোট ছেলেমেয়েরা কতটা চাচা চৌধুরি ভক্ত জানা নেই। তবে ৮০-৯০ দশকে চাচা চৌধুরি ছিলেন ছোটদের নেশা। চাচা চৌধুরি, সাবু, রকেট চরিত্রগুলোকে গুলে খেত খুদে পড়ুয়ারা। কিন্তু চাচা চৌধুরির পিছনে আসল মানুষটা কিন্তু পর্দার পিছনেই থাকতে ভালবাসতেন। তিনি ছিলেন প্রখ্যাত কার্টুনিস্ট প্রাণ কুমার শর্মা। বুধবার প্রয়াত চাচা চৌধুরির স্রষ্টা। রয়ে গেল শুধু তাঁর সৃষ্টি করা চরিত্র, চাচা চৌধুরি, শ্রীমতিজি, পিঙ্কি, বিল্লু,রমন প্রমুখরা।